Diari Oficial de la Generalitat Valenciana


Sumari del DOGV 2747, del 14-05-1996 (1996/838199)

ORDRE de 22 d'abril de 1996, de la Conselleria de Cultura, Educació i Ciència, per la qual es lleva la suspensió provisional de l'Ordre de 25 de novembre de 1994, per la qual s'aprova el llibre de text Per a argumentar com a material curricular homologat, i de l'apartat tercer de la Resolució de 6 de juliol de 1995, per la qual s'autoritza el seu canvi de denominació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/22/(1)/dof/vci/html**

### Dades del document

Número de DOGV
:   2747

Data del DOGV
:   14-05-1996

Secció del DOGV
:   DISPOSICIONS GENERALS

Número del document
:   1996/838199


Data del document
:   22-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 22 d'abril de 1996, de la Conselleria de Cultura, Educació i Ciència, per la qual es lleva la suspensió provisional de l'Ordre de 25 de novembre de 1994, per la qual s'aprova el llibre de text Per a argumentar com a material curricular homologat, i de l'apartat tercer de la Resolució de 6 de juliol de 1995, per la qual s'autoritza el seu canvi de denominació.   
Per Ordre de 25 de novembre de 1994 de la Conselleria d'Educació i Ciència es va aprovar el llibre de text Per a convèncer com a material curricular homologat per al tercer curs de l'Educació Secundària Obligatòria.  
Per Resolució de 6 de juliol de 1995, de la Direcció General d'Ordenació i Innovació Educativa, es va autoritzar el canvi del títol de l'esmentat llibre de text, que es va passar a denominar Per a argumentar.  
Per Ordre de 25 de setembre de 1995 de la Conselleria de Cultura, Educació i Ciència es va suspendre provisionalment l'homologació del llibre de text Per a argumentar com a material curricular homologat.  
Vistes i estudiades les al·legacions presentades per l'editorial, i   
Considerant, d'acord amb el que estableix l'article 9, punt 4, del Decret 187/1994, de 13 de setembre (DOGV 22.09.94), l'atenció als valors ètics i morals dels alumnes dins del respecte a la pluralitat ideològica.  
Considerant, també, que determinats textos i documents poden ferir la sensibilitat d'alguns col·lectius socials, en estar destinats a alumnes en edat sensiblement crítica i que cap text, o document, per ell mateix i amb caràcter exclusiu no és imprescindible per a desenvolupar les capacitats de l'alumnat i, en suma per a obtenir els objectius que persegueix l'ensenyament obligatori.  
Considerant, finalment, que la suspensió provisional produïda per l'Ordre de 25 de setembre de 1995, en cap moment no va prejutjar la qualitat didàctica de l'esmentat projecte editorial sinó exclusivament la idoneïtat de determinats textos, documents i activitats, que d'altra banda, poden ser substituïts en posteriors edicions sense que per això reste afectat el projecte editorial en el seu conjunt ni es modifique la concepció pedagògica que hi subjau,  
ORDENE  
Primer  
Llevar la suspensió provisional de l'Ordre de 25 de novembre de 1994, per la qual s'aprova el llibre de text Per a convèncer com a material curricular homologat per a 3r curs d'ESO, i de l'apartat tercer de la Resolució de 6 de juliol de 1995, per la qual s'autoritza el canvi de denominació d'aquest text, que passa a denominar-se Per a argumentar, realitzada mitjançant l'Ordre de 25 de setembre de 1995  
Segon  
Per a successives edicions o reimpressions l'editorial presentarà a la supervisió l'edició corregida d'acord amb les modificacions següents:  
1. El material curricular procurarà que la publicitat de productes i la presència d'autors, a través dels seus textos, se centre de manera prioritària en l'àmbit de la Comunitat Valenciana i adequarà les flexions verbals a la morfosintaxi pròpia del valencià, fins i tot en els textos traduïts.  
2. S'eliminaran els textos i documents que puguen ferir la sensibilitat eticosocial i en especial els següents: pàgina 150 i pàgines 259-260 (punt 8).  
3. Se substituiran els textos i els documents de les pàgines 183 a 188 per d'altres que cobrisquen els mateixos objectius en la línia argumentativa propugnada.  
Contra aquesta Ordre, que posa fi a la via administrativa, l'interessat podrà interposar, amb la comunicació prèvia a aquest òrgan, un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des del dia de la seua publicació en el Diari Oficial de la Generalitat Valenciana, d'acord amb el que disposa l'article 58 de la Llei de Jurisdicció Contenciosa Administrativa, sense perjudici que en puga exercir qualsevol altre que estime procedent.  
València, 22 d'abril de 1996  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI